Diari Oficial de la Generalitat Valenciana


Sumari del DOGV 8395, del 02-10-2018 (2018/8881)

RESOLUCIÓ de 12 de setembre de 2018, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 421.60, Formació del professorat, de la Conselleria d'Educació, Investigació, Cultura i Esport, per ingressos de la Unió Europea, no inclosos en el pressupost, per import de 15.319 euros. Expedient número 09.003/18-081.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8395

Data del DOGV
:   02-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8881


Data del document
:   12-09-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 12 de setembre de 2018, de la Conselleria d'Hisenda i Model Econòmic, per la qual s'autoritza una generació de crèdits en el capítol 2 del programa 421.60, Formació del professorat, de la Conselleria d'Educació, Investigació, Cultura i Esport, per ingressos de la Unió Europea, no inclosos en el pressupost, per import de 15.319 euros. Expedient número 09.003/18-081. [2018/8881]  
  
Dins del Programa ERASMUS+, SMART-ASD és un projecte finançat per la Comissió en el qual institucions de diversos països col·laboren per a millorar l'educació i comunicació de les persones amb autisme o discapacitat intel·lectual amb ajuda de les tecnologies innovadores. El projecte té un import màxim (que inclou costos excepcionals i necessitats especials) de 310.334,11 euros i la Universitat de València és el soci coordinador.  
Al Centre de Formació, Innovació i Recursos per al Professorat (CEFIRE), a través de la Conselleria d'Educació, Investigació, Cultura i Esport li corresponien 23.321 euros, no obstant això, el pagament total ha ascendit a 24.581,36 euros a causa de costos excepcionals que han tingut lloc en la realització del projecte.  
Havent-se rebut l'últim pagament una vegada realitzat i justificat el projecte, i per no incloure el pressupost cap previsió per aquest concepte, la Conselleria esmentada proposa una generació en el capítol 2 del programa 421.60, Formació del professorat, per import de 15.319 euros, que per haver-se avançat amb càrrecs fons propis es considera desafectat.  
A aquest efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 22/2017 de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza l'augment del pressupost d'ingressos en l'aplicació 492.01 Transferències corrents de la Unió Europea. Àrea d'educació i investigació, per import de 15.319 euros.  
  
Segon  
S'autoritza un augment de crèdit en l'aplicació 28.91.45.687.72.6 per import de 15.319 euros.  
  
València, 12 de setembre de 2018.- El conseller d'Hisenda i Model Econòmic: Vicent Soler i Marco.